Document ID: /roh_data/filtered/fineweb-2-filterrobots_roh.jsonl.gz/64006

Ina fin d'emna cun gitas, animals, plantas, plantinas e sesidas filosoficas, quai ina part dal program dal «World Ethic Forum» ch'ha lieu ils 27 e 28 d'avust a Puntraschigna. Durant quel duain dumondas davart l'etica, persistenza ubain er agricultura durabla star en il center, uschia. Il forum era gia planisà l'onn passà, ha dentant stuì vegnì spustà pervia la pandemia. Ils organisaturs fan quint cun var 300 participants, per l'occurenza èn els anc en tschertga da voluntarias e voluntaris sco er letgs. Il budget saja enturn 250'000 - 300'000 francs.
Il forum duai esser in spievel dal WEF che discutescha dumondas eticas – cun la tesa che la maniera co che Klaus Schwab fa ses inscunter a Tavau na funcziuneschia quai betg. Il Word Ethic Forum lessia far quai auter.
Projects durabels da lontan a manaivel
Purtader dal forum è l'uniun World Ethic Forum. Quella veglia esser ina plattafurma per projects persistents e novas iniziativas che vulan laschar enavos a la giuvna generaziun in mund intact, quai aveva declerà il directur dal forum Linard Bardill il schaner 2021 cura che l'idea era vegnida preschentada.